b'\n_START_ARTICLE_\nLudwig von Mises\n_START_SECTION_\nNoorus ja haridustee\n_START_PARAGRAPH_\nLudwig von Mises s\xc3\xbcndis Lembergis Austria-Ungaris (praegu Lviv, Ukraina). Tema isa oli raudteeinsener Arthur von Mises ning ema Adele von Mises, neiup\xc3\xb5lvenimega Adele Landau, t\xc3\xb6\xc3\xb6tas riigiametis. Ta oli pere esimene laps, tema noorem vend Richard von Mises oli tuntud rakendusf\xc3\xbc\xc3\xbcsik. Ludwig oli veel \xc3\xbcsna v\xc3\xa4ike, kui ta perekond kolis Viini. 1892 astus ta Akadeemilisse G\xc3\xbcmnaasiumi, kus ta s\xc3\xb5brunes ka Hans Kelseniga. Juba p\xc3\xa4ris noorena tundis ta huvi ajaloo ja poliitika vastu. 1900. aastal l\xc3\xa4ks ta \xc3\xb5ppima Viini \xc3\x9clikooli \xc3\xb5iguse ja avaliku halduse osakonda. _NEWLINE_\xc3\x9clikoolis \xc3\xb5petati niinimetatud klassikalist l\xc3\xa4henemist avalikule haldusele. See t\xc3\xa4hendab, et oluline osa oli faktidel ja teoreetilisel anal\xc3\xbc\xc3\xbcsil. Von Mises luges 1903. aastal Carl Mengeri "Principles of Economics" \xe2\x80\x93 teksti, mis rajas Austria koolkonna. See raamat pani aluse Misese uuele n\xc3\xa4gemusele riigist ja majandusest.\n_START_SECTION_\nT\xc3\xb6\xc3\xb6 ja eraelu\n_START_PARAGRAPH_\nVon Mises l\xc3\xb5petas \xc3\xbclikooli veebruaris 1906 ning l\xc3\xa4ks t\xc3\xb6\xc3\xb6le Austria riigiametnikuks, kuid ta t\xc3\xbcdines b\xc3\xbcrokraatiast m\xc3\xb5ne kuuga. J\xc3\xa4rgmised kaks aastat t\xc3\xb6\xc3\xb6tas ta Viini advokaadib\xc3\xbcroodes ja hakkas andma majandusloenguid. _NEWLINE_Ta liitus 1909. aastal Viini Kommerts- ja T\xc3\xb6\xc3\xb6stuskojaga, kus ta t\xc3\xb6\xc3\xb6tas j\xc3\xa4rgmised 25 aastat. Sel ajal oli t\xc3\xb6\xc3\xb6stuskoda pooleldi riiklik ja seel\xc3\xa4bi omasid seal avaldatud uurimused ka olulist m\xc3\xb5ju Austria poliitikale. Samal ajal kirjutas Mises ka teadusliku uurimuse rahast ja pangandusest. "Theorie des Geldes und der Umlaufsmittel" ("Raha ja valuuta teooria") (1912). Tema kaks olulist panust majandusteooriasse on, et ta n\xc3\xa4itas, kuidas Carl Mengeri v\xc3\xa4\xc3\xa4rtusteooriat saab kasutada ka raha puhul ning n\xc3\xa4itas ka uut kaubaringlusteooriat, mida andis tulemusi majanduskriisi ja inflatsiooni tingimustes. Ta n\xc3\xa4itas ka, et raha ei saa olla neutraalne ja rahakoguse t\xc3\xb5stmine avaldab m\xc3\xb5ju vahetusprotsessidele. _NEWLINE_Esimeses maailmas\xc3\xb5jas teenis von Mises ohvitserina Austria-Ungari suurt\xc3\xbckiv\xc3\xa4es ja majandusn\xc3\xb5unikuna S\xc3\xb5ja Osakonnas. P\xc3\xa4rast s\xc3\xb5da oli Mises l\xc3\xbchiajaliselt ka vabariiklaste valitsuses Austrias. Tema praktilisemaks saavutuseks loetakse seda, et ta veenis oma \xc3\xbclikooliaegset s\xc3\xb5pra ja sotsialistide liidrit Otto Bauerit, et too ei teeks bol\xc5\xa1evistlikku riigip\xc3\xb6\xc3\xb6ret.  _NEWLINE_Ta avaldas ka raamatu, mis seletas multikultuurse Austria-Ungari kokku varisemist. "In Nation, Staat und Wirtschaft" ("Rahvus, riik ja majandus", 1919)._NEWLINE_Oma kuulsaima esse, "Majanduskalkulatsioonid sotsialistlikus liidus", kus ta v\xc3\xa4idab, et sotsialistlik juhtimine ei tegele arvestusega, kuidas ressursse paremini juhtida ning ainult kapitalistlikus majanduses eksisteeriv raha hind on see, mis v\xc3\xb5imaldab v\xc3\xb5rrelda erinevaid investeeringuid, kirjutas von Mises 1919. aastal._NEWLINE_Kaks aastat hiljem avaldab ta uurimuse sotsialismist ("Die Gemeinwirtschaft", 1922), mis avaldas m\xc3\xb5ju tervele p\xc3\xb5lvkonnale (Friedrich Hayek, Wilhelm R\xc3\xb6pkeka) palju hiljem p\xc3\xa4rast Teist maailmas\xc3\xb5da ja paneb aluse neoliberalistlikule liikumisele._NEWLINE_Von Mises suutis  edukalt v\xc3\xb5idelda inflatsiooniga Austrias 1920. aastatel ning m\xc3\xb5jutas tugevalt raha- ja majandusreformi 1922. aastal. _NEWLINE_Majanduse epistemoloogilise iseloomu kohta kirjutisi avaldama hakkas ta 1920. aastatel. Von Mises v\xc3\xa4itis, et majandusteaduses ei saa toetuda ainult erinevate andmete anal\xc3\xbc\xc3\xbcsile. Majandusteadus on esmane teadus, nagu ka matemaatika, geomeetria v\xc3\xb5i loogika. Majandusteadus on \xc3\xbchiskonnateaduse osa. _NEWLINE_Ta kutsuti 1934. aastal Genfi Rahvusvahelisse Instituuti juhtima rahvusvahelisi majandussuhteid ning ta t\xc3\xb6\xc3\xb6tas seal kuni 1940. aastani, mil avaldas ka uurimuse "National\xc3\xb6konomie". Von Mises abiellus 1938. aastal Margit Ser\xc3\xa9nyga, kelle t\xc3\xbctrest Gitta Ser\xc3\xa9nysy sai hiljem tuntud kirjanik. \xc3\x9chiseid lapsi neil ei olnud. _NEWLINE_Von Mises lahkus 1940. aasta juulis Genfist ja siirdus New Yorki, kus alustas uut elu ning sai USA kodanikuks 1946. aastal. Tema esimene t\xc3\xb6\xc3\xb6koht oli USA-s oli Majandusuuringute Rahvusliku B\xc3\xbcroo n\xc3\xb5unik. Seej\xc3\xa4rel t\xc3\xb6\xc3\xb6tas ta T\xc3\xb6\xc3\xb6stuse Rahvusliku \xc3\x9chingu juures ning k\xc3\xbclalisprofessorina New Yorgi \xc3\x9clikoolis alates aastast 1945. Ta \xc3\xb5petas New Yorgi \xc3\x9clikoolis kuni 1969. aastani. Ta suri St. Vincenti haiglas New Yorgis. Neli aastak\xc3\xbcmmet oli ta tuntud kui Austria koolkonna vaieldamatu juht.\n_START_SECTION_\nM\xc3\xa4lestuse j\xc3\xa4\xc3\xa4dvustamine\n_START_PARAGRAPH_\nLew Rockwell rajas 1982. aastal Ameerika \xc3\x9chendriikides Ludwig von Misese Instituudi.'